OpenLLM-France/wikimedia huggingface dataset:
# Partit de la Unitat i l'Acord de Rússia

El Partit de la Unitat i l'Acord de Rússia (en rus: Партия российского единства и согласия, Partiya rossiiskogo edinstva i soglasiya, PRES) va ser un partit polític liberal-conservador de Rússia establert al 1993.
A les primeres eleccions legislatives a la Duma Estatal de 1993 va aconseguir 22 diputats i la setena posició, esdevenint la segona formació, juntament amb l'Elecció Democràtica de Rússia (DVR) a representar l'executiu, incloent el vicepresident Sergey Shakhray i els Ministres de Justicia, Treball, i Economia. Tot i crear-se de manera precipitada i mantenir-se per darrere en influència i poder dels seus companys del DVR, van aconseguir finançament de Gazprom i les seves filials, del Banc Imperial, i d'altres grans empreses o grups patronals.
En pocs temps el partit va patir tensions internes i dimissions dels principals dirigents, reduint-se la seva facció a la Duma de 33 en el seu moment àlgid a només 15 al 1995. Per a les següents eleccions del mateix any, van participar inicialment de la creació de Nostra Llar - Rússia (NDR), però finalment se'n van retirar, presentant una candidatura pròpia que va ser un absolut fracàs, aconseguint tan sols un diputat per mètode uninominal, a més d'un segon com a independent i un altre diputat dins de les llistes de NDR.
Al 1999 finalment es va dissoldre, coincidint amb la creació d'Unitat, en el qual molts dels seus militants i quadres polítics van participar com a successor ideològic.

## Resultats electorals

| Any | Líder | Vots | % | Escons | +/– | Pos. | Govern |
| 1993 | Sergey Shakhray | 3.620.035 | 6,73 | 22 / 450 | Nou | 7è | Govern |
| 1995 | Sergey Shakhray | 245,977 | 0,36 | 3 / 450 | 19 | 20è | Govern |

## Referències

* 1 2 «Общероссийская общественно -политическая организация "ПАРТИЯ РОССИЙСКОГО ЕДИНСТВА И СОГЛАСИЯ"». [Consulta: 24 febrer 2024].
* ↑ «!Выборы в Федеральное собрание (парт-обз» (en rus), 06-11-1993. [Consulta: 24 febrer 2024].
* ↑ «Russia: 1993 Parliamentary elections». University of Essex. Arxivat de l'original el 10 October 2004. [Consulta: 9 octubre 2023].
* ↑ «Russia: 1995 Parliamentary elections». University of Essex. Arxivat de l'original el 10 October 2004. [Consulta: 9 octubre 2023].
# Norderfriedrichskoog

Norderfriedrichskoog (danès Nørre Frederikskoog) és una ciutat del districte de Nordfriesland, dins l'Amt Eiderstedt, a l'estat alemany de Slesvig-Holstein. es troba a uns 18 km al nord de Tönning i 20 km al sud-oest de Husum, a la costa nord de la península d'Eiderstedt. El 31 de desembre del 2023 tenia 43 habitants.

## Referències

* ↑ «Alle politisch selbständigen Gemeinden mit ausgewählten Merkmalen am 31.12.2023» (en alemany), 28-10-2024. [Consulta: 16 març 2025].
# Montserrat Altet Girbau

Montserrat Altet Girbau (Barcelona, 1951) és una ceramista catalana.
És llicenciada en Belles Arts, especialitat Escultura, per la Universitat de Barcelona (1992) i també és doctora per la mateixa universitat (2007). Va iniciar la seva formació amb els estudis d'Arts Aplicades, especialitat Ceràmica, a l'Escola Massana de Barcelona (1972), on va ser alumna de Josep Llorens Artigas, Elisenda Sala i Maria Bofill. Posteriorment, va complementar la seva formació, també a l'Escola Massana, amb els estudis de Disseny Industrial (1978). Com a professional, ha estat professora titular de Ceràmica a l'Escola Superior d'Art i Disseny de la Llotja de Barcelona entre els anys 1986 i 2016 i ha estat també assessora en la restauració dels elements ceràmics i de la creu de la consergeria Parc Güell Barcelona (1986-1996).
Montserrat Altet ha presentat la seva obra a través d'exposicions col·lectives d'àmbit nacional i internacional (Keramicari AA-FAD. Zagreb 1988. Montserrat Gallery. Nova York 1992. "El libro en sus mil formas". Madrid 1993. "ArteBA'97". Buenos Aires 1997. Exposició mundial de ceràmica Suwon Kionggy (Corea) 2001. IX Exposició IAC. Atenes 2002. Galeria Sargadelos. Barcelona 2006). La seva obra està reconeguda en diverses publicacions especialitzades en ceràmica espanyola contemporània.
Va ser una de les artistes presents a l'exposició Som aquí. Les dones en el disseny 1900-Avui, organitzada el 2023 pel Museu del Disseny de Barcelona, que recuperava les dissenyadores pioneres dels anys 1960, 1970 i 1980 a Catalunya. Ha obtingut diversos premis per la seva obra: distinció honorífica al V concurs de Diseño de Objeto de Regalo del Saló Expohogar 1986. 5è Premi al Concurs Internacional Porta Catalana de Salses (França) 1992. Premi FAD'99 d'Espais Efímers, organitzat pel Museu d'Art Contemporani de Barcelona, MACBA.1999, i el 3r Premi a la Primera Biennal de Ceràmica del Vendrell (Tarragona) 2001. La seva obra Sol i lluna, al Parc de la Creueta del Coll, forma part del catàleg d'art públic de la ciutat de Barcelona.

## Referències

* 1 2 3 4 Dones x Disseny x Dones. Ajuntament de Barcelona. Institut de cultura de Barcelona. Disseny Hub Barcelona, 2023, pàg. 34. ISSN: 978-84-9156-559-8.
* ↑ Altet Girbau, Montserrat. Sobre el cel. El cel en l'art contemporani (Tesi: Doctorat). Universitat de Barcelona, 2007-02-15.
* 1 2 «Montserrat Altet». Associació de Ceramistes de Catalunya, 08-01-2024.
* ↑ Vivas, Antonio «Galería». Revista internacional Cerámica, 103, 2006, pàg. 6 i 26.
* ↑ Revista internacional Cerámica, 1999, pàg. 81.
* ↑ Sarmiento, Mª Jesús «La idea de la ceràmica contemporánea en España». Revista internacional de Cerámica, 89, 2003, pàg. 26.
* ↑ Giral, Dolors «Montserrat Altet, paisatges essencials». I Biennal de Ceràmica.. Ajuntament del Vendrell, 2002, pag. 19.
* ↑ «El parc de la Creueta del Coll | Web de Barcelona». [Consulta: 2 gener 2024].
# Lluminositat (física de partícules)

En física de partícules i en la teoria de la dispersió, la lluminositat (L) és una propietat dels feixos de partícules col·lisionats que ve donada pel ràtio del nombre d'esdeveniments detectats (dN) en un període de temps determinat (dt) i la secció eficaç d'interacció de les partícules col·lisionats (σ):
    $L={\frac {1}{\sigma }}{\frac {dN}{dt}}.$
Té les dimensions de nombre d'esdeveniments per unitat de temps i per unitat d'àrea, i normalment s'expressa en les unitats cgs com a cm$^{−2}$·s $^{−1}$ o les unitats no SI de b$^{−1}$ ·s $^{−1}$ . A la pràctica, L depèn dels paràmetres del feix de partícules, com ara l'amplada dels feixos i la seva intensitat de partícules (en el cas de col·lisions d'un feix amb un material en repòs, depèn també de les propietats del fitó, com ara la seva mida i densitat).
Una magnitud relacionada és la lluminositat integrada (L$_{int}$), que és la integral de la lluminositat respecte del temps:
    $L_{\mathrm {int} }=\int L\ dt.$
La lluminositat i la lluminositat integrada són valors útils per caracteritzar el rendiment d'un accelerador de partícules. En particular, tots els experiments de col·lisionadors tenen com a objectiu maximitzar les seves lluminositats integrades, ja que com més elevada sigui aquesta, més dades hi ha disponibles per analitzar.

## Lluminositats assolides a col·lisionadors

Alguns exemples de la lluminositat màxima assolida a diferents col·lisionadorsː
| Col·lisionador | Interacció | L (cm $^{−2}$ ·s $^{−1}$ ) |
| SPS | p + p | 6,0×10$^{30}$ |
| Tevatron | p + p | 4,0×10$^{32}$ |
| HERA | p + e $^+$ | 4,0×10$^{31}$ |
| LEP | e $^−$ + e $^+$ | 1,0×10$^{32}$ |
| PEP | e $^−$ + e $^+$ | 3,0×10$^{33}$ |
| KEKB | e $^−$ + e $^+$ | 2,1×10$^{34}$ |
| SuperKEKB | e $^−$ + e $^+$ | 2,4×10$^{34}$ |
| LHC | p + p | 2,1×10$^{34}$ |
| LHC | p + Pb | 8,5×10$^{29}$ |
| LHC | Pb + Pb | 6,1×10$^{27}$ |
| HL-LHC | p + p | 5,0×10$^{34}$ |

## Referències

* 1 2 3 4 5 Herr, W. «Concept of luminosity». A: Brandt. CERN Accelerator School: Intermediate Course on Accelerator Physics, Zeuthen, Germany, 15-26 Sep 2003. CERN, 2006, p. 361–378. DOI 10.5170/CERN-2006-002. ISBN 978-92-9083-267-6.
* ↑ Tevatron sets new initial luminosity records, Fermilab Today news archive
* ↑ Tetsuo Abe et al.: Achievements of KEKB. In: Prog. Theor. Exp. Phys. 03A001, 2013, pp. 1–18, doi:10.1093/ptep/pts102.
* ↑ , 26-06-2020. Arxivat 29 de novembre 2020 a Wayback Machine.
* ↑ LHC Report: The LHC is full!
* 1 2 Heavy-Ion Operation of HL-LHC!
* ↑ «Vol. 10 (2020): High-Luminosity Large Hadron Collider (HL-LHC): Technical design report» (en anglès americà). e-publishing.cern.ch. [Consulta: 30 novembre 2022].
# Fu (kana)

En l'escriptura japonesa, els caràcters ふ (hiragana) i フ (katakana) són dues mores o kanes que ocupen la 28a posició en el sistema modern d'ordenació alfabètica gojūon (五十音), entre ひ i へ; i el 32è en el poema iroha, entre け i こ. En la taula de l'ordre gojūon (per columnes, i de dreta a esquerra), es troba en la sisena columna (は行, «columna HA») i la tercera fila (う段, «fila U»). En fonologia, una mora és la unitat superior al segment i inferior a la síl·laba.
Tant ふ com フ provenen del kanji 不. Poden dur l'accent dakuten: ぶ, ブ; així com el handakuten: ぷ, プ. Existeix una versió hentaigana de ふ, , que prové del kanji 婦.

## Romanització

Segons els sistemes de romanització Hepburn modificat, Kunrei-shiki i Nihon-shiki:
* ふ, フ es romanitzen com a «fu».
* ぶ, ブ es romanitzen com a «bu».
* ぷ, プ es romanitzen com a «pu».

## Escriptura

* El caràcter ふ s'escriu amb tres o quatre traços:
* Traç curt diagonal cap avall a la dreta.
* Traç corbilini descendent semblant a un ganxo sota del primer traç. De vegades els dos primers traços es fusionen en un similar en forma a un xifre 3.
* El caràcter フ s'escriu amb un sol traç compost per una línia horitzontal seguida d'un traç corbilini semblant a un arc de circumferència de 90° traçat en el sentit de les agulles del rellotge.

## Altres escriptures

ふ / フ en braille japonès :
| は / ハ ha | ば / バ ba | ぱ / パ pa | はあ / ハー hā | ばあ / バー bā | ぱあ / パー pā |
| Altres kanes en braille basades en ふ / フ ||||||
| ひゅ / ヒゅ hyu | びゅ / ビュ byu | ぴゅ / ピュ pyu | ひゅう / ヒュー hyū | びゅう / ビュー byū | ぴゅう / ピュー pyū |
* Alfabet fonètic: 「富士山のフ」 (la «fu de Fuji-san», el mont Fuji)
* Codi Morse: －－・・

## Referències

* ↑ «escriptura japonesa». Gran Enciclopèdia Catalana. Barcelona: Grup Enciclopèdia Catalana.
* ↑ Bernabé, Marc. Japonès en vinyetes. Norma editorail, maig del 2005, p. 17-19 i 26-28. ISBN 84-9814-162-1.
* ↑ Gilhooly, Helen. Beginner's Japanese Script (en anglès). Teach Yourself, 2003. ISBN 978-0-340-86024-3.
* ↑ «mora». Gran Enciclopèdia Catalana. Barcelona: Grup Enciclopèdia Catalana.
* ↑ «Romanization of Japanese Kana – Modified Hepburn System» (pdf) (en anglès) p. 2. Government Digital Service (GDS) – The National Archives (Regne Unit), 01-10-2016.
* ↑ «Japanese Braille» (en anglès). Accessible Japan, 12-10-2015. [Consulta: 4 febrer 2024].
* ↑ Ohta, Satoru. «The Earliest Japanese Telecommunication Technology» (en anglès). IEEE Conference Publication. Institute of Electrical and Electronics Engineers (IEEE), 01-08-2017. DOI: 10.1109/histelcon.2017.8535723. [Consulta: 4 febrer 2024].

## Bibliografia

* López i Vidal, Lluc López i. L'escriptura japonesa. Editorial UOC, 2008. ISBN 978-84-9788-772-4.
* Nolla i Cabellos, Albert. L'escriptura en kanji (pdf). Barcelona: Universitat Oberta de Catalunya, p. 40.
# Elisa Balsamo

Elisa Balsamo (Cuneo, 27 de febrer de 1998) és una ciclista italiana, que combina tant la carretera com el ciclisme en pista. Actualment milita a l'equip Trek-Segafredo.
La seva millor fita com a ciclista és un campionat del món de ruta.

## Palmarès en pista

* 2015
** Campiona del món júnior en Scratch
** Campiona d'Europa júnior en Persecució per equips (amb Rachele Barbieri, Sofia Bertizzolo i Marta Cavalli)
* 2016
** Campiona d'Europa en Persecució per equips (amb Tatiana Guderzo, Simona Frapporti, Silvia Valsecchi i Francesca Pattaro)
** Campiona del món júnior en Òmnium
** Campiona del món júnior en Persecució per equips (amb Chiara Consonni, Letizia Paternoster i Martina Stefani)
** Campiona d'Europa júnior en Òmnium
** Campiona d'Europa júnior en Persecució per equips (amb Chiara Consonni, Letizia Paternoster i Martina Stefani)
* 2017
** Campiona d'Europa en Persecució per equips (amb Tatiana Guderzo, Letizia Paternoster i Silvia Valsecchi)
** Campiona d'Europa sub-23 en Òmnium
** Campiona d'Europa sub-23 en Persecució per equips (amb Martina Alzini, Marta Cavalli i Francesca Pattaro)
* 2018
** Campiona d'Europa sub-23 en Persecució per equips (amb Martina Alzini, Marta Cavalli i Letizia Paternoster)

### Resultats a la Copa del Món

* 2017-2018
** 1a a Pruszków, en Persecució per equips

## Palmarès en ruta

* 2016
** Campiona del món júnior en ruta
* 2018
** 1a al Gran Premi Bruno Beghelli
** 1a a l'Omloop van Borsele
* 2019
** 1a al Gran Premi Stad Roeselare
** 1a al Trofeu Maarten Wynants
* 2020
** Campiona d'Europa en ruta sub-23
** Vencedora d'una etapa a La Madrid Challenge by La Vuelta
* 2021
** Campiona del Món en ruta
** Vencedora d'una etapa a The Women's Tour
** 1a al GP Oetingen
* 2022
** Campiona d'Itàlia en ruta
** Vencedora d'una etapa a la Setmana Ciclista Valenciana
** 1a al Trofeu Alfredo Binda-Comune di Cittiglio
** 1a a la Classic Bruges-De Panne
** 1a a la Gant-Wevelgem
** Vencedora de 2 etapes al Giro d'Itàlia
** Vencedora d'una etapa a la Volta a Espanya
** Vencedora d'una etapa a la Volta a Suïssa
* 2023
** Vencedora de dues etapes a la Setmana Ciclista Valenciana
** Vencedora d'una etapa a la Simac Ladies Tour
* 2024
** Vencedora de dues etapes a la Setmana Ciclista Valenciana
** 1a al Trofeu Alfredo Binda-Comune di Cittiglio
** 1a a la Classic Bruges-De Panne
** Vencedora d'una etapa al Tour de Romandia
* 2025
** Vencedora de dues etapes a la Setmana Ciclista Valenciana
** 1a al Trofeu Alfredo Binda-Comune di Cittiglio

### Resultats a les Grans Voltes
#### Giro d'Itàlia

* 2022: 49a, vencedora de la 2a i 5 etapes.
* 2024: abandona a la 5a etapa

#### Tour de França

* 2022: 37a
* 2023: no surt a la 7a etapa
* 2024: 61a

## Referències

* ↑ «ELISA BALSAMO» (en anglès). UCI. [Consulta: 14 setembre 2024].
* ↑ «Elisa Balsamo, campiona mundial». L'Esportiu, 26-09-2021. [Consulta: 14 setembre 2024].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Canterbury (Nou Hampshire)

Canterbury és una població dels Estats Units a l'estat de Nou Hampshire. Segons el cens del 2000 tenia 1.979 habitants.

## Demografia

Segons el cens del 2000, Canterbury tenia 1.979 habitants, 749 habitatges, i 590 famílies. La densitat de població era de 17,4 habitants per km².
Dels 749 habitatges en un 33,9% hi vivien nens de menys de 18 anys, en un 67% hi vivien parelles casades, en un 7,7% dones solteres, i en un 21,2% no eren unitats familiars. En el 15,1% dels habitatges hi vivien persones soles el 4,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,64 i el nombre mitjà de persones que vivien en cada família era de 2,91.
Per edats la població es repartia de la següent manera: un 24,5% tenia menys de 18 anys, un 4,9% entre 18 i 24, un 25,6% entre 25 i 44, un 34,8% de 45 a 60 i un 10,4% 65 anys o més.
L'edat mediana era de 42 anys. Per cada 100 dones de 18 o més anys hi havia 93,4 homes.
La renda mediana per habitatge era de 58.026$ i la renda mediana per família de 62.583$. Els homes tenien una renda mediana de 41.302$ mentre que les dones 32.313$. La renda per capita de la població era de 27.374$. Entorn del 2% de les famílies i el 2,5% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Canterbury». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Canterbury». American Fact Finder. Oficina del Cens dels Estats Units, 12-01-2010.
# Middleton (Nou Hampshire)

Middleton és una població dels Estats Units a l'estat de Nou Hampshire. Segons el cens del 2007 tenia 1.782 habitants.

## Demografia

Segons el cens del 2000, Middleton tenia 1.440 habitants, 514 habitatges, i 389 famílies. La densitat de població era de 30,7 habitants per km².
Dels 514 habitatges en un 38,1% hi vivien nens de menys de 18 anys, en un 63% hi vivien parelles casades, en un 6,6% dones solteres, i en un 24,3% no eren unitats familiars. En el 16,5% dels habitatges hi vivien persones soles el 3,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,8 i el nombre mitjà de persones que vivien en cada família era de 3,13.
Per edats la població es repartia de la següent manera: un 28,8% tenia menys de 18 anys, un 6,5% entre 18 i 24, un 34,1% entre 25 i 44, un 20,3% de 45 a 60 i un 10,3% 65 anys o més.
L'edat mediana era de 37 anys. Per cada 100 dones de 18 o més anys hi havia 106,4 homes.
La renda mediana per habitatge era de 43.942$ i la renda mediana per família de 48.529$. Els homes tenien una renda mediana de 32.014$ mentre que les dones 26.336$. La renda per capita de la població era de 18.415$. Entorn del 4,5% de les famílies i el 7,3% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Middleton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Middleton». American Fact Finder. Oficina del Cens dels Estats Units, 12-01-2010.
# Milton (Nou Hampshire)

Milton és una població dels Estats Units a l'estat de Nou Hampshire. Segons el cens del 2007 tenia 4.525 habitants.

## Demografia

Segons el cens del 2000, Milton tenia 3.910 habitants, 1.456 habitatges, i 1.084 famílies. La densitat de població era de 45,6 habitants per km².
Dels 1.456 habitatges en un 37% hi vivien nens de menys de 18 anys, en un 58,9% hi vivien parelles casades, en un 9,5% dones solteres, i en un 25,5% no eren unitats familiars. En el 18,7% dels habitatges hi vivien persones soles el 5,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,69 i el nombre mitjà de persones que vivien en cada família era de 3,03.
Per edats la població es repartia de la següent manera: un 27% tenia menys de 18 anys, un 6,6% entre 18 i 24, un 31,7% entre 25 i 44, un 24,5% de 45 a 60 i un 10,2% 65 anys o més.
L'edat mediana era de 37 anys. Per cada 100 dones de 18 o més anys hi havia 99,5 homes.
La renda mediana per habitatge era de 44.194$ i la renda mediana per família de 48.033$. Els homes tenien una renda mediana de 31.776$ mentre que les dones 26.134$. La renda per capita de la població era de 18.092$. Entorn del 6,1% de les famílies i el 7,9% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Milton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Milton». American Fact Finder. Oficina del Cens dels Estats Units, 12-01-2010.
# Eleccions municipals de 1999 a Tortosa

Les eleccions municipals de 1999 a Tortosa van ser unes eleccions locals que es van celebrar el diumenge 13 de juny de 1999 a Tortosa, al Baix Ebre, com a part de les eleccions municipals espanyoles. Es van triar els 21 regidors de l'Ajuntament de Tortosa.

## Sistema electoral

Les eleccions als ajuntaments de l'Estat espanyol estan fixades per celebrar-se el quart diumenge de maig cada quatre anys. El sistema electoral fa servir la regla D'Hondt amb representació proporcional, llistes tancades i una barrera electoral del 5% dels vots vàlids, que inclou els vots en blanc. La votació per a l'assemblea local es basa en el sufragi universal.
En les eleccions municipals, la circumscripció electoral és el municipi i el nombre d'escons (o sigui, regidors) a triar del municipi es determina en funció del nombre d'habitants censats en aquest municipi. En el cas de Tortosa, en tenir 24.842 persones censades, l'hi correspon 21 regidors.

## Candidatures

El 18 de maig del mateix any, la Junta Electoral de Zona de Tortosa va proclamar quatre candidatures del municipi de Tortosa en el Butlletí Oficial de la Província de Tarragona.
| Partit polític | Llista de candidats |
| Convergència i Unió (CiU) | Llista |
| Partit dels Socialistes de Catalunya (PSCPMC-IE) | Llista |
| Partit Popular Català (PP) | Llista |
| Esquerra Republicana de Catalunya-Acord Municipal (ERC-EV-AM) | Llista |

## Jornada electoral
### Constitució de les meses

En aquell moment, Tortosa tenia una població de 29.600 habitants, dels quals 24.842 persones van ser cridades a votar en alguna de les 39 meses que es van constituir al municipi.

### Participació

La participació en aquestes eleccions va ser de 60,6%, el qual cosa implica que un total de 15.063 ciutadans del municipi van decidir exercir el seu dret a vot. Comparant aquesta participació amb la mitjana catalana, Tortosa va registrar una xifra més alta, situant-se en 4,8 punts percentuals per sobre.
A continuació, es presenta una taula amb els percentatges de participació registrats a diferents hores del dia de les eleccions:
| Hores | Tortosa |
| Participació (14h) | 33,1% ( -4,0%) |
| Participació (18h) | 46,2% ( -3,0%) |
| Participació (20h) | 60,6% ( -3,2%) |

## Referències

* 1 2 «Llei orgànica 5/1985, de 19 de juny, del règim electoral general». Portal Jurídic de Catalunya. [Consulta: 31 maig 2023].
* ↑ «Infoelectoral | Resultados electorales» (en castellà). Ministerio de Interior | Gobierno de España. [Consulta: 31 maig 2023].
* ↑ «Elecciones. Elecciones Locales. 13 de junio de 1999.» (en castellà). Junta Electoral Central. [Consulta: 17 juny 2023].
* 1 2 «Resultats electorals». Generalitat de Catalunya. [Consulta: 4 juny 2023].
Plantilla:Eleccions municipals a Tortosa
# New Ipswich

New Ipswich és una població dels Estats Units a l'estat de Nou Hampshire. Segons el cens del 2000 tenia 4.289 habitants.

## Demografia

Segons el cens del 2000, New Ipswich tenia 4.289 habitants, 1.350 habitatges, i 1.089 famílies. La densitat de població era de 50,6 habitants per km².
Dels 1.350 habitatges en un 45,6% hi vivien nens de menys de 18 anys, en un 69,6% hi vivien parelles casades, en un 7,2% dones solteres, i en un 19,3% no eren unitats familiars. En el 15,2% dels habitatges hi vivien persones soles el 5,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,16 i el nombre mitjà de persones que vivien en cada família era de 3,55.
Per edats la població es repartia de la següent manera: un 34,5% tenia menys de 18 anys, un 7,7% entre 18 i 24, un 29,8% entre 25 i 44, un 20,4% de 45 a 60 i un 7,5% 65 anys o més.
L'edat mediana era de 32 anys. Per cada 100 dones de 18 o més anys hi havia 101,7 homes.
La renda mediana per habitatge era de 53.939$ i la renda mediana per família de 57.865$. Els homes tenien una renda mediana de 40.887$ mentre que les dones 26.724$. La renda per capita de la població era de 20.210$. Entorn del 4,3% de les famílies i el 7,1% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- New Ipswich». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- New Ipswich». American Fact Finder. Oficina del Cens dels Estats Units, 12-01-2010.